钦定古今图书集成/明伦汇编/官常典/第659卷 > 《县尉》
## 钦定古今图书集成/明伦汇编/官常典/第659卷 > 《县尉》

汉大县两尉，小县一人。长安有四尉，分为左右部。城
东南置广部尉，是为左部；城西北置明部尉，是为右
部。并四百石，黄绶，大冠。主追捕盗贼，伺察奸非。　魏
因之。　晋洛阳、建康皆置左部尉。　宋、齐、梁、陈并因
之。馀县如汉制。诸县道尉，铜印黄绶，朝服，武冠。　北
齐郡县置三尉，　隋改为正。后置尉，又分为户曹、法
曹。　唐初因隋制。

武德元年。“万年县法曹《孙伏伽论事》” 是也。

“武德中，复改为正，七年，复为尉。”赤县置六员，他县各
有差。分判诸司事。高宗时为品官，吏部选授。　五代
久废，而盗贼斗竞，则属镇将。　宋朝建隆三年，始每
县复置尉一员，在主簿之下，俸赐与主簿同。其镇将
只许勾当镇下烟火争竞公事。至和二年，开封、祥符
两县增置一员。元丰五年，诏重立法地，县尉并差使
臣。元祐元年，苏辙言：“旧法，县尉皆用选人，近岁并用
武臣。自改法以来，未闻盗贼为之衰息，请复旧法。”诏
除沿边县尉依旧外，馀并差选人。崇宁元年，诏重法
地县尉差旧武臣处，并依元丰法。